b"\n_START_ARTICLE_\nVarese (pokrajina)\n_START_SECTION_\nZgodovinske zanimivosti\n_START_PARAGRAPH_\nDinastija Este, ki je med letoma 1240 in 1796 gospodovala mestom Ferrara, Modena in Reggio Emilia, je bila prisotna tudi v pokrajini Varese. Francesco III. d'Este (1698 - 1780), grof Modene in guverner Avstrijske Lombardije, se je med obiskom pri prijateljih navdu\xc5\xa1il nad mestom Varese. Kraj mu je bil toliko v\xc5\xa1e\xc4\x8d, da je zaprosil Marijo Terezijo, naj mu ga pokloni v fevd. Vladarica je pristala in Francesco je takoj odkupil najlep\xc5\xa1o mestno vilo, jo opremil po svojem okusu in jo obkro\xc5\xbeil z urejenim parkom. Danes je ta vila sede\xc5\xbe ob\xc4\x8dinske uprave."